**Образец на изисквания към офертите**

**от ПМС № 118/20.05.2014 г.**

**ИЗИСКВАНИЯ КЪМ ОФЕРТИТЕ**

При изготвяне на офертата всеки кандидат трябва да се придържа точно към обявените от бенефициента условия.

Кандидатът в процедурата има право да представи само една оферта.

Офертата следва да е изготвена съобразно образеца от документацията и да съдържа техническо и ценово предложение. Към офертата следва да са приложени всички изискуеми от бенефициента документи, посочени в публичната покана.

Офертите за участие в процедурата се изготвят на български език.

Следва да се има предвид, че срокът на валидност на офертите е времето, през което кандидатите са обвързани с условията на представените от тях оферти.

Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.

Кандидатите могат да допълват своите оферти в рамките на определения срок за подаване на оферти.

Офертата трябва да включва:

1. Данни за кандидата;
2. Техническо предложение за изпълнение на поръчката;
3. Ценово предложение за всяка позиция поотделно, в случай че процедурата е с обособени позиции;
4. Срок на валидност, когато е приложимо;
5. Подизпълнителите, които ще участват при изпълнението на поръчката, вида и дела на тяхното участие, ако кандидатът предвижда подизпълнители;
6. Декларация по чл. 22, ал. 2, т. 1 от ПМС № 118/20.05.2014 г.;
7. Други документи, в случай че са предвидени в публичната покана.

Офертите се подават на хартиен носител в запечатан непрозрачен плик лично от кандидата или негов упълномощен представител (не се поставя изискване за нотариална заверка на пълномощното), с куриер или по пощата, в офиса на Бенефициента на адресa, посочен в публичната покана. При приемането на офертата на приносителя се издава и съответния документ.

Върху плика кандидатите посочват:

1. Име и адрес на бенефициента;
2. Име, адрес за кореспонденция, телефон и по възможност факс и/или електронен адрес на кандидата;
3. Наименование на обекта на процедурата;
4. Следния надпис: „Да не се отваря преди разглеждане от комисията за оценяване и класиране.“

Други изисквания към офертите (посочени от бенефициента, предвид спецификата на конкретния обект на процедурата):

* Изискуемите документи към офертата на чужд език се представят задължително в превод и на български език. Изключения се допускат за технически проспекти/брошури/ръководства за употреба/администриране/инсталация и настройки и други документи на английски език, доказващи съответствието на предложените продукти с изискванията на техническите спецификации – същите могат да бъдат представени само на английски или немски език без да е необходим превод на български език.