**МЕТОДИКА ЗА ОЦЕНКА НА ОФЕРТИТЕ**

Класирането на допуснатите до участие оферти се извършва на база получената от всяка оферта “Комплексна оценка” - (КО), като сума от индивидуалните оценки по предварително определените показатели.

Показателите, избрани за оценка на офертите и съответните им относителни тегла в комплексната оценка, са както следва:

**Таблица № 1:**

|  |  |  |  |
| --- | --- | --- | --- |
| **Показател - П**  **(наименование)** | **Относително тегло** | **Максимално възможен брой точки** | **Символно обозначение**  **(точките по показателя)** |
| **1** | **2** | **3** | **4** |
| **1. Предложена цена – П1** | **50% (0,50)** | **100** | **Тц** |
| **2. Сервизно обслужване – П2** | **20 % (0,20)** | **100** | **Тс** |
| **3. Гаранционни условия – П3** | **30 % (0,30)** | **100** | **Тг** |

**Показател № 1: „Предложена цена” (Тц) –** с максимален брой точки 100 и относителна тежест в комплексната оценка 0,50.

Максималният брой точки – 100 точки получава офертата с предложена най-ниска обща цена. Точките на останалите участници се определят в съотношение към най-ниската предложена цена по следната формула:

Ц min

Тц = 100 х ----------,

Цn

където:

“100” – максималните точки по критерия (Тц);

Ц min – е най-ниската предложена цена от участник;

Цn – цената, предложена от конкретния участник по критерия (Тц);

Точките по първия показател на всеки от участниците в процедурата се получават по следната формула:

П 1 = Тц х Q1, където:

Q1 = 0,50 е относителната тежест на показателя.

**Показател № 2: „Сервизно обслужване” (Тс)** – с максимален брой точки 100 и относителна тежест в комплексната оценка 0,20.

Максималният брой точки – 100 точки получава офертата с предложени най-добри условия по отношение на сервизното обслужване, като точките по показателя за всяка оферта се изчисляват като сума от точките по начина, посочен в таблица № 2. На оценка по показателя подлежат само оферти, покриващи поставените в документацията минимални изисквания.

Таблица 2:

|  |  |  |  |
| --- | --- | --- | --- |
| **Сервизно обслужване** | **Оценка** | | **Точки** |
| **1** | **2** | | **3** |
| 1. Време за реакция – Тс1   (включва времето за посещение на място и констатиране на повредата в производствената сграда на компанията) | До 4 часа вкл. | 50 точки | 50 точки  (максимален брой за критерия  Тс1) |
| Над 4 до 8 часа вкл. | 40 точки |
| над 8 до 12 часа вкл. | 30 точки |
| над 12 до 24 часа вкл. | 20 точки |
| над 24 до 48 часа вкл. | 10 точки |
| 1. Време за отстраняване на повреда – Тс2 | до 8 часа вкл. | 50 точки | 50 точки  (максимален брой за критерия  Тс2) |
| над 8 до 24 часа вкл. | 40 точки |
| над 24 до 48 часа вкл. | 30 точки |
| над 48 до 72 часа вкл. | 20 точки |
| над 72 до 168 часа вкл. | 10 точки |
| Максимално възможни точки по показател  “Сервизно обслужване” – Тс = Тс1 + Тс2 | | | 100 точки |

Точките по втория показател на всеки от участниците в процедурата се получават по следната формула:

П 2 = Тс х Q2, където:

Q2 = 0,20 е относителната тежест на показателя.

**Показател № 3: „Гаранционни условия” (Тг) –** с максимален брой точки 100 и относителна тежест в комплексната оценка 0,30.

Максималният брой точки – 100 точки - получава офертата с предложен най-дълъг гаранционен срок, но не по-малко от 12 (дванадесет) месеца и не повече от 120 (сто и двадесет) месеца. На оценка по показателя подлежат само оферти, покриващи поставените в документацията минимални изисквания.

Точките на останалите участници се определят в съотношение към предложения най-дълъг гаранционен срок по следната формула:

Гn

Тг = 100 х ----------,

Гmах

където:

“100” – максималните точки по критерия (Тг);

Гmах – е най-дългия предложен от участник гаранционен срок;

Гn – гаранционния срок, предложен от участника;

Точките по третия показател на всеки от участниците в процедурата се получават по следната формула:

П3 = Тг х Q3, където:

Q3 = 0,30 е относителната тежест на показателя.

|  |  |  |  |
| --- | --- | --- | --- |
|  |  |  |  |

**Комплексната оценка (КО)** на всеки участник се получава, като сума от оценките на офертата по трите показателя, изчислени по формулата:

**КО = П 1 + П 2 + П 3**

Оценката се закръглява с точност до два знака след десетичната запетая (0.00).

Офертата, получила най-висока комплексна оценка, се класира на първо място.