**Договор**

№ .........................../дата..................................

Днес, …………….. г., в гр. София, България между:

“Стеаринос“ ООД със седалище и адрес на управление: област Силистра, община Силистра, гр. Силистра, ул. „Тутракан“ №18 (двор на „Добруджа“ АД), Западна промишлена зона, ЕИК .........................., представлявано от Херберт Витекинд – Управител, наричано за краткост в договора „Възложител“, от една страна

и

………………………….. със седалище и адрес на управление …………………….., ЕИК ………………, представлявано от ………………….., наричано за краткост в договора „Изпълнител“, от друга страна,

в изпълнение на Договор за безвъзмездна финансова помощ за реализация на Проект „Ceram Scent® - green product for healthy people and clean environment“, Договор № 2021/587834, финансиран по Норвежки финансов механизъм 2014-2021, Програма „Развитие на бизнеса, иновациите и малки и средни предприятия, България ”, Приоритетна област „Иновации за зелена индустрия” с изпълнител Стеаринос ООД и Решение № ................/.................. г. на Възложителя за определяне на Изпълнител се сключи настоящият договор, с който страните по него се споразумяха за следното:

**І. Предмет на договора**

Чл. 1 (1) Възложителят възлага, а Изпълнителят приема, срещу възнаграждение, при условията на настоящия договор, да изпълни **“Доставка на преса с печат към специализирана производствена линия за керамичната част на иновативен продукт Ceram Scent®”**, наричани по-нататък „Доставка”, съгласно посоченото в офертата на Изпълнителя, неразделна част от настоящия договор, като прехвърли правото на собственост върху оборудването с изпълнението на настоящия договор.

(2) Качеството на доставката следва да отговаря на параметрите и техническите характеристики, посочени в Техническото предложение в офертата на Изпълнителя, която представлява неделима част от настоящия договор.

1. **ЦЕНА И НАЧИН НА ПЛАЩАНЕ**

Чл. 2 (1) Възложителят се задължава да заплати на Изпълнителя общата стойност на договора в размер на **................... (.......................)**, без включен ДДС, съгласно Ценовото предложение в офертата на Изпълнителя, която представлява неделима част от настоящия договор и съгласно описаната в ал. 4 схема на плащане. */В случай че е приложимо, преизчисляването в евро от породените в национална валута разходи или обратно ще се извършва по фиксирания курс на БНБ 1 евро=1,95583 лева/.*

1. Всички цени от офертата на Изпълнителя, представляваща неразделна част от настоящия договор, са фиксирани и крайни за времето на изпълнение на настоящия договор и не подлежат на промяна.
2. Плащането се извършва от Възложителя с банков превод по сметка на Изпълнителя IBAN:

BIC:

Банка:

1. Плащането се извършва, както следва:

- Авансово плащане в размер на 40% (тридесет на сто) от стойността на сключения договор, платимо до 1 (един) месец след сключване на договора;

- Междинно плащане в размер на 40% (четиридесет на сто) от стойността на сключения договор, платимо до 1 (един) месец след получаване на уведомление от ИЗПЪЛНИТЕЛЯ, че машината е готова за транспортиране до ВЪЗЛОЖИТЕЛЯ;

- Окончателно плащане в размер на 20% (тридесет на сто) от стойността на договора, платимо в срок до 1 (един) месец от подписване на финален приемо-предавателен протокол.

1. Изпълнителят издава и предоставя надлежни финансово-отчетни документи на Възложителя, включващи фактури за плащанията по настоящия договор. Във всяка фактура Изпълнителят посочва номера на проекта.
2. **ИЗПЪЛНЕНИЕ НА ПРЕДМЕТА НА ДОГОВОРА**

Чл. 3 (1) Настоящият договор влиза в сила от датата на подписването му от двете страни.

1. Изпълнителят е длъжен да извърши предмета на договора в срок до **………………….** от датата на подписване на договора. Физическото предаване на стоката се извършва с двустранно подписване на приемо-предавателен протокол за доставка. Цялостното изпълнение на предмета на договора се документира с двустранно подписване на финален приемо-предавателен протокол съгласно чл.2, ал. 4.
2. Изпълнителят се задължава да инсталира и въведе в експлоатация доставеното оборудване на територията на Възложителя след предаването му.
3. Ако при прегледа на доставката или по време на въвеждането в експлоатация бъдат установени недостатъци, се съставя констативен протокол, подписан от страните по договора или от надлежно упълномощени от тях лица. Изпълнителят отстранява тези недостатъци за своя сметка в срок от 10 работни дни от подписване на констативния протокол, но в рамките на срока по Чл. 3, ал. 2. След отстраняването им се съставя приемо-предавателен протокол.
4. Успешното инсталиране и въвеждане в експлоатация, както и извършеното обучение на персонала на Възложителя се документират с двустранно подписване на финален приемо-предавателен протокол за доставка
5. Изпълнителят се задължава да извърши за своя сметка обучението на персонала за работа с оборудването.
6. Мястото на изпълнение на доставката и обучението е България, област Силистра, община Силистра, гр. Силистра, ул. „Тутракан“ №18 (двор на „Добруджа“ АД), Западна промишлена зона
7. **ПРАВА И ЗАДЪЛЖЕНИЯ НА СТРАНИТЕ**

Чл. 4 Права и задължения на Възложителя:

(1) С оглед качественото и точно изпълнение на предмета на договора, Възложителят е длъжен да окаже необходимото съдействие на Изпълнителя, като предоставя при необходимост пълна и точна информация по повод на Проекта и финансиращата програма.

(2) Възложителят е длъжен да заплати на Изпълнителя съответното възнаграждение за изпълнената доставка, при условията и в сроковете, описани в настоящия договор.

(3) Възложителят има право да иска от Изпълнителя да осъществи доставката в срок и без отклонения.

(4) Възложителят има право да откаже да приеме и закупи оборудването по доставката в следните случаи:

1. ако оборудването или част от него е с недостатъци или не отговаря на договорените изисквания;

2. ако доставеното оборудване не съответства на описаното в офертата на Изпълнителя, която е неразделна част от този договор.

(5) При недостатъци на стоката Възложителят има право да иска тя да бъде заменена с качествена стока.

Чл. 5. Права и задължения на Изпълнителя:

(1) Изпълнителят се задължава да изпълни предмета на договора, съобразно изискванията на Възложителя и в съответствие условията, описани в настоящия договор, с оглед спазване на предвидените в Проекта на Възложителя цели.

(2) Изпълнителят се задължава да извърши възложената му доставка с грижата на добър стопанин, при спазване на изискванията за ефективност, прозрачност и старание, в съответствие с най-добрите практики, в определените с договора качество и срок.

(3) Изпълнителят се задължава да осигури безопасни и здравословни условия на труд на своя персонал при изпълнение на възложената работа, в съответствие с нормативните изисквания

(4) Изпълнителят се задължава да спазва правилата за осигуряване на ЗБУТ и вътрешните правила на Възложителя, с които е запознат при проведения от Възложителя инструктаж.

(5) Изпълнителят е уведомен за правата на контрол от страна на финансиращата програма и се съгласява да предоставя достъп и информация относно изпълнението на настоящия договор, в съответствие с условията по настоящия договор.

(6) Изпълнителят има право да иска от Възложителя необходимото съдействие за приемането на доставката.

(7) Изпълнителят има право да получи от Възложителя съответното възнаграждение за извършената доставка, при условията и сроковете, описани в настоящия договор.

(8) Изпълнителят гарантира, че трети лица нямат право на собственост или други права (претенции) по отношение на оборудването по настоящия договор, които могат да противопоставят на Възложителя.

1. **ГАРАНЦИЯ ЗА ДОБРО ИЗПЪЛНЕНИЕ - *НЕПРИЛОЖИМО***

Чл. 6. (1) За изпълнение на задълженията си по този договор ИЗПЪЛНИТЕЛЯТ предоставя гаранция за добро изпълнение под формата на неотменима и безусловна банкова гаранция в полза на Стеаринос ООД в размер …………………….лв. (3% (три на сто) от сумата по договора) или парична сума в размер на ........................лв. (3% (три на сто) от сумата на договора), като сумата се внася или превежда по следната банкова сметка на БЕНЕФИЦИЕНТА, до датата на подписване на договор:

Банка......................................

IBAN ..........................................................

BIC код на банката ...............................

**(2)** БЕНЕФИЦИЕНТЪТ не дължи лихви върху сумата по гаранцията по предходния параграф

**(3)** БЕНЕФИЦИЕНТЪТ има право да се удовлетвори от гаранцията, в случай на неточно изпълнение, на което и да е задължение по договора от страна на ИЗПЪЛНИТЕЛЯ

**(4)** БЕНЕФИЦИЕНТЪТ има право да усвои такава част от гаранцията за изпълнение, която покрива отговорността на ИЗПЪЛНИТЕЛЯ за неизпълнението

**(5)** При едностранно прекратяване на договора от страна на БЕНЕФИЦИЕНТА, поради виновно неизпълнение на задължения на ИЗПЪЛНИТЕЛЯ по договора, сумата от гаранцията се усвоява изцяло като обезщетение за прекратяване на договора

**(6)** БЕНЕФИЦИЕНТЪТ има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение

**(7)** В случай че неизпълнението на задълженията по договора от страна на ИЗПЪЛНИТЕЛЯ по стойност превишава размера на гаранцията, БЕНЕФИЦИЕНТЪТ има право да търси обезщетение по общия ред. Настоящата клауза се прилага независимо от приложението на по Раздел VIII.

**(8)** В случай че кандидатът избере гаранцията за добро изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на БЕНЕФИЦИЕНТА и че е със срок на валидност не по-малък от 60 /шестдесет/ календарни дни след договорения срок за доставка

**(9)** При пълно, точно и качествено изпълнение на задълженията на ИЗПЪЛНИТЕЛЯ по този договор, БЕНЕФИЦИЕНТЪТ е длъжен да възстанови по банковата сметка на ИЗПЪЛНИТЕЛЯ предоставената от последния гаранция за добро изпълнение на договора или, когато гаранцията за добро изпълнение е под формата на банкова гаранция, да върне банковата гаранция на ИЗПЪЛНИТЕЛЯ в срок до 10 (десет) работни дни от подписването на окончателен приемо-предавателен протокол.

1. **ГАРАНЦИОННИ УСЛОВИЯ**

Чл. 7. Изпълнителят гарантира, че доставеното оборудване е ново и неизползвано и без дефекти, които са следствие на дизайна, вложените материали или изработката.Гаранционният срок за всички доставени по настоящия договор дълготрайни активи е …………………….. месеца, считано от датата на двустранното подписване на финалния приемо-предавателен протокол за доставка, описан в чл.2, ал. 4. За всички артикули, които са заменени или ремонтирани, гаранционният срок започва да тече отново от датата на замяната, която е удовлетворила изискванията на Възложителя.

1. **ПРЕКРАТЯВАНЕ НА ДОГОВОРА**

Чл. 8. Договорът може да бъде прекратен в следните случаи:

(1) По взаимно желание на страните, изразено в писмена форма;

(2) При прекратяване на дейността на една от страните;

(3) При неспазване от Изпълнителя на едно или повече задължения по договора и/или офертата му, неделима част от настоящия договор, Възложителят може, по собствена преценка, да прекрати едностранно договора, като върне вече доставените от Изпълнителя активи по чл. 1 за сметка на Изпълнителя.

1. **ОТГОВОРНОСТ**

Чл. 9. Ако договорът бъде прекратен съгласно чл. 8, ал.3 Изпълнителят дължи неустойка в рамките на 5 (пет) % от стойността на договора без ДДС, платима в рамките на 1 (един) месец от прекратяването му. В този случай Изпълнителят трябва да върне и всички, направени от Възложителя към Изпълнителя плащания до момента, по условията на настоящия договор.

1. **ИЗМЕНЕНИЕ НА ДОГОВОРА**

Чл. 10. (1) Страните се споразумяват, че промени в настоящия договор могат да се осъществяват само по взаимно съгласие, в писмена форма.

(2) Всяко искане за изменение на договора следва да бъде обосновано в писмен вид от страната, която е подала искането;

(3) В случай че и двете страни изразят съгласие за изменение на настоящия договор, се изготвя допълнително споразумение (анекс), при спазване условията на ПМС 118/2014г.

1. **НЕПРЕОДОЛИМА СИЛА**

Чл. 11. (1) Страните по настоящия договор не дължат обезщетени за понесени вреди и загуби , ако последните са причинени в резултат на непреодолима сила.

(2) Ако страната, която е следвало да изпълни свое задължение по договора е била в забава преди настъпване на непреодолима сила , тя не може да се позовава на непреодолима сила за периода на забава преди настъпването й.

(3) Непреодолима сила по смисъла на този договор са обстоятелства от извънреден характер , които страните по договора, при полагане на дължимата грижа не са могли или не са били длъжни да предвидят или предотвратят.

(4) Страната, засегната от непреодолима сила, е длъжна да предприеме всички действия с грижата на добър търговец, за да намали до минимум понесените вреди и загуби, както и да уведоми писмено другата страна в 3 дневен срок от настъпване на непреодолимата сила. При неуведомяване се дължи обезщетение за настъпилите от това вреди.

(5) Докато трае непреодолимата сила, изпълнението на задълженията и свързанте с тях насрещни задължения се спира.

(6) Не представлява „непреодолима сила” събитие причинено по небрежност или чрез умишлено действие на страните или на техни представители и/или служители, както и недостига на парични средства.

1. **ДРУГИ РАЗПОРЕДБИ**

Чл. 12. (1) Двете страни се съгласяват да ръководят своите взаимоотношения по настоящия договор в пряка връзка и зависимост с предвидените изисквания в Проекта на Възложителя. Всички взаимоотношения, които не са пряко свързани с него, не са предмет на настоящия договор.

(2) Нищожността на някоя от клаузите в договора или на допъл­нително уговорените условия не води до нищожност на друга клауза или на договора като цяло.

(3) Цялата кореспонденция, свързана с настоящия договор, трябва да бъде в писмена форма, и следва да бъде предоставена на следните адреси:

*За Възложителя:* ………………………………………………………

*За Изпълнителя:* ......................................................................................

(4) За всички неуредени с този договор въпроси се прилагат разпоредбите на ЗЗД.

(5) Страните по договора решават възникналите в хода на изпълнението му проблеми чрез доброволни преговори, а при невъзможност да постигнат съгласие – по съдебен ред. Управляващият орган не е страна по договора и не може да бъде арбитър или медиатор в отношенията между двете страни по настоящия договор.

**Настоящият договор се състави и подписа в два оригинални еднообразни екземпляра, по един за всяка страна.**

**За Възложителя:…………………….. За Изпълнителя: ……………………..**